EkBass/fiwiki-20250220-pages-articles huggingface dataset:
Säkylän yhteiskoulu

Säkylän yhteiskoulu on koulu, joka toimii Säkylän Iso-Säkylässä. Rakennuksessa on luokat 7-9 vuosiluokille sekä toimitilat Säkylän seudun lukiolle. Koulussa opiskelee joka lukuvuosi yhteensä noin 350 oppilasta, joista noin 200 on yläkoululaisia ja lukiolaisia on noin 150. Säkylän ja Köyliön kuntaliitoksen jälkeen Lallin koulun luokat 7-9 siirtyivät Säkylän yhteiskouluun. ==Historia== Säkylän yhteiskoulun toiminta alkoi jo 1950-luvulla, mutta silloin koululla ei ollut omia tiloja. Koulukeskus rakennettiin alun perin 1970-luvulla, jolloin Säkylän yhteiskoulu muutettiin Säkylän yläasteeksi, jonka nimi vaihtui takaisin Säkylän yhteiskouluksi 27.4.2000. Tuolloin tontti koostui vain läntisimmästä rakennuksesta, jonka yhteyteen rakennettiin myöhemmin toinen osio, jossa sijaitsee lukion tilat, pienryhmän luokat ja auditorio. Isommassa ja vanhemmassa osiossa sijaitsee puolestaan ruokala, liikuntasali ja kaikki muut mahdolliset teorialuokat. Tontille rakennettiin ajan myötä myös pohjoisrajan viereen punainen tiilirakennus, jossa ovat teknisen työn tilat. Koulun rakentamiseen käytetyt materiaalit eivät olleet kovin kestäviä ja pitkäikäisiä, sillä 1990-luvulta lähtien rakennus alkoi kärsiä homevaurioista. Sen myötä koko koulurakennus ja sen tontti teknisten töiden rakennusta lukuun ottamatta koki vuosien 2010-2011 aikana mittavan saneerauksen, jossa poistettiin kaikki homevauriot, paranneltiin koulun pihaa sekä luokkien että käytävien järjestystä muutettiin. Teknisen työn luokka sai saneerauksessa omat uusitut tilansa myöhemmin ns. Taitotalosta. ==Lähteet== Luokka:Suomen peruskoulut Luokka:Säkylän rakennukset ja rakennelmat
Capra

Capra tarkoittaa seuraavia asioita: * Capra, vuohieläinsuku * Capra, yhdysvaltalainen yhtye == Sukunimi == * Buzz Capra, yhdysvaltalainen baseballpelaaja * Francis Capra, yhdysvaltalainen näyttelijä * Frank Capra, italialaissyntyinen yhdysvaltalainen elokuvaohjaaja * Frank Capra, Jr., yhdysvaltalainen elokuvatuottaja * Frank Capra III, yhdysvaltalainen apulaisohjaaja * Fritjof Capra, itävaltalaissyntyinen yhdysvaltalainen fyysikko.
Mä olen nainen

Mä olen nainen on suomalainen tangokappale, jonka on säveltänyt ja sanoittanut Sirkka Valkola-Laine. Kappaleen levytti ensimmäisenä Hertta Väkeväinen vuonna 1948. Vera Telenius julkaisi kappaleen vuonna 1974 albumillaan Yön laulajatar. Kappaleen ovat levyttäneet myös Ritva Oksanen, Tuulikki Eloranta ja Helga Väänänen. http://www.aanitearkisto.fi/firs2/kappale.php?Id=M%E4+olen+nainen äänitearkisto.fi ==Lähteet== Luokka:Tangot Luokka:Suomalaiset musiikkikappaleet Luokka:Vuoden 1948 kappaleet
Yleisluistelun Euroopan-mestaruuskilpailut 1903

Euroopan luistelumestaruudesta kilpailtiin Kristianiassa 31. tammikuuta-1. helmikuuta 1903. Vain miehet kilpailivat. Mestaruus jäi ratkaisematta, koska kukaan kilpailijoista ei voittanut kolmea matkaa. Kaikki matkavoitot menivät eri henkilöille, kaikkiaan kolme kuitenkin Norjaan. Kilpailut olivat osa Pohjoismaisia kisoja, jotka tämän ainoan kerran järjestettiin Kristianiassa, silloisessa Ruotsi-Norjassa. === Miesten yleismestaruus === Sija Luistelija Maa 500 m 5 000 m 1 500 m 10 000 m Johan Schwartz 47,4 (2) 9.08,2 (1) 2.36,0 (2) 19.30,6 (2) Oluf Steen 48,0 (4) 9.14,0 (3) 2.35,0 (1) 19.46,6 (3) Theodor Bønsnæs 48,4 (6) 9.16,2 (4) 2.39,4 (5) 19.21,6 (1) Franz Fredrik Wathén Suomi 47,0 (1) 9.11,6 (2) 2.39,2 (3) 20.08,6 (5) Toivo Tillander Suomi 48,2 (5) 9.25,2 (6) 2.39,4 (5) 20.07,6 (4) Sigurd Mathisen 48,6 (8) 9.18,0 (5) 2.41,2 (8) 20.09,2 (6) Rudolf Røhne 48,4 (6) 9.30,2 (9) 2.40,4 (7) 20.13,2 (8) Martin Sæterhaug 49,6 (10) 9.30,0 (8) 2.39,2 (3) 20.11,6 (7) David Jahrl 47,6 (3) 9.26,4 (7) 2.45,6 (10) 20.46,4 (10) H.Söderbäck 49,6 (10) 9.33,4 (10) 2.49,6 (12) 20.52,8 (11) Moje Öholm 51,6 (13) 9.34,4 (11) 2.54,0 (15) 20.45,6 (9) Julius Hansen 53,4 (14) 9.53,8 (15) 2.54,4 (16) 20.55,0 (12) Birger Carlsson 53,8 (15) 9.51,2 (13) 2.52,0 (13) Harald Bredstue 49,4 (9) 9.48,2 (12) 2.44,2 (9) Johan Rinde 50,0 (12) NS 2.53,0 (14) Thor Poulsen NS 9.53,2 (14) 2.47,4 (11) 21.24,0 (13) Emil Björklund dnf Josef Jahnzon dnf == Lähteet == * 04.02.1903 Västra Finland no 10 Luokka:Pikaluistelun Euroopan- mestaruuskilpailut Luokka:Vuoden 1903 pikaluistelu Luokka:Norjan urheilutapahtumat Luokka:Norjan pikaluistelu Luokka:Oslon urheilu
Pichilemu

Pichilemu on kaupunki Keski-Chilessä. Se sijaitsee rannikolla, noin 170 kilometriä maan pääkaupungista Santiagosta lounaaseen. Pichilemussa oli vuoden 2010 arvion mukaan 14 302 asukasta. Kaupungin päätulonlähde on turismi. Pichilemu on tunnettu laadukkaista surffausmahdollisuuksistaan. Alueella on kolme tunnettua spottia: La Puntilla, Infiernillo sekä Punta de Lobos. == Lähteet == == Aiheesta muualla == Luokka:Chilen kaupungit
Rawaki

Rawaki on Phoenixsaariin kuuluva atolli Tyynessä valtameressä. Nykyään saari kuuluu Kiribatille. Saaren pinta-ala on noin 0,65 km2. Saaren murtoveden laguuni ei ole yhteydessä mereen. Rawaki on suurin piirtein päärynän muotoinen. Sen pituus on noin 1,2 km ja leveys 800 metriä. Korkein kohta kohoaa kuuteen metriin. Puuttomalla saarella kasvaa lähinnä vain matalaa ruohoa, joten saari tarjoaa runsaalle linnustolle oivallisen pesimäpaikan. Toisin kuin muilla Tyynenmeren saarilla, Rawakilla ei ole havaittu rottia vuoden 1924 tutkimusretken aikana. Villejä kaniineja esiintyi 1800-luvulla, mutta kanta hävitettiin vuonna 2008. Samana vuonna saari julistettiin osaksi Phoenixsaarten suojelualuetta. Toisin kuin monilla muilla Tyynenmeren saarilla, Rawakilla ei tiettävästi ole milloinkaan ollut asutusta. Saaren löysi kapteeni John Palmer 23. helmikuuta 1824. Yhdysvallat julisti ottavansa saaren haltuunsa Guano Islands Actin nojalla 14. maaliskuuta 1859. Saaren guanoesiintymiä hyödynnettiin vuoteen 1871, jolloin saari hylättiin. Yhdysvallat mitätöi julistuksensa Tarawan sopimuksessa, joka toimeenpantiin vuonna 1983. Vuonna 1889 britit olivat julistaneet saaren protektoraatikseen. Vuoden 1937 maaliskuusta lähtien se oli Gilbert- ja Ellicesaarien siirtokunnan lainsäädännön alainen. Kun Kiribati itsenäistyi vuonna 1979, Yhdysvallat luopui muodollisista vaatimuksistaan saarta kohtaan ja se liitettiin osaksi Kiribatin valtiota. ==Lähteet== Luokka:Kiribatin saaret
Lavotškin La 400 Dal

Lavotškin La-400 Dal oli Neuvostoliiton korkeatorjuntaa varten suunnittelema, mutta epäonnistunut ilmatorjuntaohjusjärjestelmä. Lavotškinin suunnittelutoimisto teki harvoja ohjushankkeita. Dal-hanke peruutettiin vuonna 1973. Ohjusjärjestelmätyyppiä ei siten hyväksytty lainkaan aktiiviseen palveluskäyttöön. Ohjustyypin ns. Nato-tunnus oli SA-5 Griffon, joka korvautui myöhemmin toisella (SA-5 Gammon, S-200). Itse ohjusosan nimitys oli V-1000. Ohjusjärjestelmä oli raskas ja vaikeasti liikuteltava, mutta sen etuna oli muun muassa hyvin korkea pystyulottuvuus (apogee), noin 30 kilometriä. Vaakaulottuvuus oli noin 200 kilometriä. Ohjustyypin taisteluosa oli tarkoitus varustaa ydinlatauksella. Ydinkärki oli luultavasti tyypiltään RDS-4 Tatjana. Tatjana oli taktinen plutonium-pohjainen imploosioon pohjautuva fissioräjähde, voimakkuudeltaan noin Fat Man -pommin tasoa (30 kT). Ohjusjärjestelmä oli täysin tutkaohjattu ja korkeatorjuntaan tähdätty (muun muassa korkealla lentävät tiedustelukoneet, kuten U-2). Suunnittelutoimiston johtaja Semjon Lavotškin kuoli 9. kesäkuuta 1960, mikä vaikeutti ohjushankkeen toteutumista.Ahti Lappi: Ilmatorjunta Kylmässä Sodassa, Ilmatorjuntasäätiö, Jyväskylä 2003 (Gummerus) (s. 98) Lavotškin La-400 Dal oli syy siihen, ettei esimerkiksi S-50 tai S-100 -tunnuksia käytetty vastaavasti. Suomalaisen eversti Ahti Lapin mukaan La-400 Dalin oli tarkoitus olla S-50/S-51, La-420 Dal M:n puolestaan S-100. Lapin mukaan vastaavia tyyppinimityksiä lienee käytetty lähinnä Nato-maita hämäämään, sillä sellainen salaperäisyyteen verhoutuminen oli yleinen käytäntö Neuvostoliitossa.Ahti Lappi: Ilmatorjunta Kylmässä Sodassa, Ilmatorjuntasäätiö, Jyväskylä 2003 (Gummerus) (s. 96) Ohjustyypin suora perillinen oli S-200, mutta se vaikutti myös muiden it- ohjustyyppien (muun muassa S-125) kehittelyyn. Jatkoversio oli tyypiltään La-420 Dal M, jota ei sitäkään hyväksytty aluetorjuntaan. La-400 Dalin suojauspiirin eli -katveen oli ilmeisesti tarkoitus kattaa Neuvostoliiton reunamilla sijaitsevista kaupungeista Tallinna, Leningrad ja Baku. ==Lähteet== *Lappi, Ahti: Ilmatorjunta Kylmässä Sodassa, Ilmatorjuntasäätiö, Jyväskylä, 2003 (Gummerus). ISBN 951-95594-4-2. (s. 96–98) == Aiheesta muualla == * ЗЕНИТНЫЙ РАКЕТНЫЙ КОМПЛЕКС "ДАЛЬ": История создания * ЗЕНИТНЫЙ РАКЕТНЫЙ КОМПЛЕКС "ДАЛЬ": Испытания * ЗЕНИТНЫЙ РАКЕТНЫЙ КОМПЛЕКС "ДАЛЬ": Модернизация * ЗЕНИТНЫЙ РАКЕТНЫЙ КОМПЛЕКС "ДАЛЬ": Боевые средства * ЗЕНИТНЫЙ РАКЕТНЫЙ КОМПЛЕКС "ДАЛЬ": Зенитная управляемая ракета "400" * ЗЕНИТНЫЙ РАКЕТНЫЙ КОМПЛЕКС "ДАЛЬ": Технические средства * ЗЕНИТНЫЙ РАКЕТНЫЙ КОМПЛЕКС "ДАЛЬ": Иллюстрации * Encyclopedia Astronautica: Dal * http://www.fas.org/spp/starwars/program/soviet/v-1000.htm Luokka:Ilmatorjuntaohjukset Luokka:Neuvostoliittolaiset ohjukset
Rákóczin silta

Rákóczin silta on Tonavan yli kulkeva silta Budapestissa Unkarissa. Se yhdistää Pestin Könyves Kálmánin kehäkadun ja Budan Lágymányosin kaupunginosan, ja sen vieressä kulkee Budapestin eteläinen rautatiesilta. == Historia == Rákóczin siltaa alettiin suunnitella vuonna 1992 Budapestin ja Wienin yhdessä järjestämää maailmannäyttelyä varten. Näyttely ei toteutunut, mutta silta rakennettiin silti ja se valmistui vuonna 1995. Sen suunnitteli Tibor Sigrai. Sillalle ehdotettiin useita nimiä, ja se nimettiin aluksi Lágymányosin sillaksi Budan samannimisen kaupunginosan mukaan. Huhtikuussa 2011 Budapestin kaupunginvaltuusto päätti antaa sillalle uuden nimen "Unkarin historiassa kuuluisan" Rákóczin suvun mukaan. == Rakenne == Rákóczin silta on teräspalkkisilta, joka lepää kolmen pilarin varassa. Sillan erikoisin piirre on valaistus: sillalla on viisi pylvästä, joissa on kussakin kaksi peiliä 35 metrin korkeudessa. Peilit on valaistu alhaalta päin halogeenilampuilla, ja ne heijastavat valon tasaisesti ajotielle. Jalkakäytävä, pyörätie ja kaiteet on valaistu neonvaloilla. == Lähteet == Luokka:Budapestin sillat Luokka:Palkkisillat Luokka:Unkarin tieliikennesillat
Seitsemän pientä hiirtä

Seitsemän pientä hiirtä () on Japanissa valmistettu lastenohjelma. Suomessa sarjaa on esittänyt YLE TV2 ensimmäisen kerran vuonna 1998. Sen jälkeen se on uusittu ainakin tammikuussa 2006, joulukuussa 2010 sekä 26. joulukuuta–28. joulukuuta 2012. == Juoni == Sarjassa seurataan erään hiiri-perheen elämää, johon kuuluvat seitsemän pientä hiirilasta, neljä poikaa ja kolme tyttöä, sekä heidän isänsä ja äitinsä. Hiirilapset ovat erittäin kekseliäitä, ja näin perhe selviytyy hankalimmistakin tilanteista. == Suomenkieliset ääninäyttelijät == == Lähteet == * http://yle.fi/ohjelmat/919195 * Tv-sarjan lopputekstit Luokka:1990-luvun anime ja manga Luokka:Japanilaiset televisiosarjat
Ödön Lechner

Ödön Lechner (27. syyskuuta 1845 Pest – 10. kesäkuuta 1914 Budapest, Itävalta- Unkari) oli unkarilainen arkkitehti, jota on kutsuttu ”Unkarin Gaudíksi”. Hän pyrki luomaan omaleimaisen unkarilaiskansallisen arkkitehtuurin, johon hän yhdisteli aineksia wieniläisestä jugendista, unkarilaisesta kansantaiteesta ja hindulaisesta arkkitehtuurista. Lechnerin töiden tunnuspiirteenä on värikäs keramiikka.Kaupunkikirjat, s. 56. Lechner syntyi vuonna 1845. Hän aloitti arkkitehtuurin opinnot Pestissä mutta muutti 1866 Berliiniin, jossa opiskeli kolmen vuoden ajan Bauakademiessa. Lechner perusti 1869 Gyula Pártosin kanssa arkkitehtitoimiston Pestiin ja suunnitteli joitakin rakennuksia. Lechner harjoitteli vuodet 1874–1878 Clément Parentin toimistossa Ranskassa. Sieltä hän matkusti Englantiin. Lechner suunnitteli palattuaan Unkariin rakennuksia ranskalaiseen renessanssityyliin, mutta 1890-luvulla hän kiinnostui oman unkarilaisen tyylin luomisesta. Lechner jätti kumppaninsa Pártosin kanssa suunnitelman Unkarin taideteollisuusmuseon suunnittelukilpailuun. Rakennuksesta tuli lopulta rahapulan vuoksi pienempi kuin arkkitehdit olivat suunnitelleet, mutta se noudatteli kuitenkin suunnitelmien linjaa. Museorakennusta pidettiin aikansa pioneerityönä ja merkittävänä kokeiluna unkarilaisessa arkkitehtuurissa. Taideteollisuusmuseon jälkeen Lechnerin tyyli siirtyi enemmän unkarilaisen kansantaiteen suuntaan, ja esimerkiksi vuosina 1899–1901 rakennetussa Postisäästöpankin rakennuksessa nähtävät ormanentit ovat saaneet vaikutteita perinteisistä kirjontatöistä. Lechnerin myöhempiä töitä olivat muun muassa Sipeki Balásin huvila Budapestissa ja Pyhän Elisabetin kirkko Bratislavassa. Lechner sai myös monia nuorempia seuraajia 1900-luvun alussa, ja he levittivät Lechnerin tyyliä Itävalta-Unkariin kuuluneelle Karpaattien altaan alueelle. == Lähteet == * === Viitteet === == Aiheesta muualla == Luokka:Unkarilaiset arkkitehdit Luokka:Vuonna 1845 syntyneet Luokka:Vuonna 1914 kuolleet
Yleisluistelun Euroopan-mestaruuskilpailut 1905

Euroopan luistelumestaruudesta kilpailtiin Tukholmassa 4.-5. helmikuuta 1905. Vain miehet kilpailivat. Kilpailut olivat osa Pohjoismaisia kisoja. Suomen Johan Wikander julistettiin Euroopan-mestariksi. Kolme parasta luistelijaa oli kiistatta suomalaisia, muilta osin järjestys on osittain mielivaltainen. == Miesten yleismestaruus == # Luistelija Maa 500 m 5 000 m 1 500 m 10 000 m 1 Johan Wikander Suomi 49,8 (1) 9.48,4 (3) 2.45,0 (1) 20.19,8 (2) Gustav Ylander Suomi 50,2 (4) 9.52,4 (5) 2.46,8 (3) 20.13,2 (1) Franz Fredrik Wathén Suomi 51,0 (5) 9.44,0 (1) 2.50,8 (4) 20.25,4 (3) Moje Öholm 51,6 (6) 9.48,8 (4) 2.52,6 (7) 20.26,2 (4) Birger Carlsson 52,4 (7) 9.47,8 (2) 2.52,2 (5) 20.30,0 (5) Olof Hofstedt 54,8 (11) 9.55,6 (6) 2.54,4 (8) 20.36,4 (6) Jean Pettersson 56,8 (14) 10.16,0 (9) 2.54,4 (8) 21.05,2 (11) Erik Thour 56,0 (13) 10.21,0 (11) 3.00,8 (13) 21.01,0 * (8) Ejnar Sørensen 57,4 (16) 10.30,2 (14) 3.00,2 (12) 21.05,0 (10) Gotthard Thourén 58,8 (17) 10.28,8 (12) 3.03,4 (15) 21.04,0 (9) Nils Willnow 56,8 (14) 10.43,4 (17) 3.08,0 (17) 22.06,0 (12) Arvid Åberg 54,6 (10) 10.17,4 (10) 2.54,6 (10) dnf Herman Söderbäck 50,0 (2) 10.12,2 (8) 2.46,4 (2) Anton Ryberg 52,8 (8) 10.46,0 (18) 2.56,8 (11) David Eriksson 54,2 (9) 10.29,0 (13) 3.02,4 (14) Erik Kullman 55,2 (12) 10.33,8 (15) 3.06,2 (16) Miltiades Manno 50,0 (2) dnf 2.52,4 (6) Richard Andersson 59,2 (18) Carl Carlsson dnf 10.05,2 (7) 20.39,8 (7) Göstä Asp dnf Arnold Protzen Saksa dnf Henrik Morén 10.39,0 (16) dnf 22.19,0 (13) Osvald Låstbom 3.08,4 (18) 22.26,0 (14) == Lähteet == * 01.03.1905 Suomen Urheilulehti no 2 Luokka:Ruotsin urheilutapahtumat Luokka:Vuoden 1905 pikaluistelu Luokka:Pikaluistelun Euroopan-mestaruuskilpailut Luokka:Tukholman urheilutapahtumat
Tupolev Tu-28

Tupolev Tu-28 (NATO-raportointinimi: Fiddler) oli neuvostoliittolainen raskas kaksimoottorinen suihkuhävittäjäkone. Tu-28 suunniteltin torjumaan etenkin B-52-pommikoneita vastaan, lähinnä suurten asuttamattomien alueitten yläpuolella kuten Siperiassa. Konetyyppi oli suunnittelutoimiston laatimista ainut suihkuhävittäjä. Tupolevin suunnittelutoimisto oli keskittynyt lähinnä raskaisiin sekä keskiraskaisiin strategisiin pommituskoneisiin, mikä helposti kuvastuu myös Tu-28:ssa. Myös Tu-128 on samaa konetta koskeva, ehkä Natoa harhauttamaan pyrkivä nimite. Tu-28:n huippunopeus oli 1,5 Machia ja sen lakikorkeus vaihteli 15 000–20 000 metriä. Aseistamaton tyyppiversio ylsi korkeampiin saavutuksiin. Konetyyppi oli lajissaan kaikkein raskain lentopainoltaan sekä suurin mitoiltaan.http://www.netti.fi/~halle/planes/rus/tu-28.htm Tu-28 Fiddler poistettiin palveluksesta vuonna 1992.Francis Crosby: Modern fighter aircraft, Southwater Books/Anness Publishing, 2004, London England (s.120) ISBN 1-84215-991-7 === Konetyypin tekniset tiedot sekä suoritusarvot (tiedot versiosta P) === * Miehistön lukumäärä 2 * Ensilento vuonna 1957 * Voimalähde 2x Ljulka AF-11 suihkuturbiinia, teholtaan 11 200 kg/24 690 paunaa (lb) * Aseistus 4x AA-5 Ash -ilmataisteluohjusta, joilla pitkä kantama * Jänneväli 18,10 m * Pituus 27,20 m * Korkeus 7,00 m * Siipipinta-ala 80 m² * Tyhjäpaino 25 000 kg * Enimmäislentoonlähtöpaino 40 000 kg * Huippunopeus 1 850 km/h (1 150 mph) * Lakikorkeus 20 000 m * Toimintamatka 5 000 km * Nousukyky 7 500 m/min (25 000 jalkaa/min) ==Lähteet== ==Aiheesta muualla== Tu-028 Luokka:Neuvostoliittolaiset hävittäjälentokoneet Luokka:1960-luvun hävittäjälentokoneet
Feministin käsikirja

Feministin käsikirja on vuonna 2009 ilmestynyt Liisa Huhdan ja Rosa Meriläisen kirja feminismistä. Teoksen kustansi Ajatus Kirjat. Teos koostuu kymmenestä luvusta, jotka on muotoiltu feministin kymmenenä käskynä. == Aiheesta muualla == * Juvonen-Papayiannakis, Eira: Kymmenen käskyä. Savon sanomat 8.3.2009. * Pohjalainen, Soili: Pappissuvun feministi. Vantaan Lauri 9.4.2009. Luokka:Suomalaiset kirjat feminismistä Luokka:Vuoden 2009 kirjat
Karin Wolff

Karin Wolff (s. 23. helmikuuta 1959 Darmstadt) on saksalainen kristillisdemokraattisen unionin poliitikko. Hän opiskeli Mainzin Johannes Gutenberg -yliopistossa ja Marburgin yliopistossa historiaa, evankelista teologiaa, filosofiaa ja etnologiaa. Hän on työskennellyt opettajana. Hän elää avoimesti lesbosuhteessa. Wolff liittyi puolueeseensa vuonna 1976, ja hänestä tuli Hessenin Landtagin jäsen vuonna 1995. Hän toimi vuosina 1999–2008 Hessenin kulttuuriministerinä ja vuosina 2003–2008 Hessen varaministeripresidenttinä. Vuodesta 2000 vuoteen 2008 hän kuului puolueensa kansalliseen johtokuntaan. Wolff on aktiivinen Saksan evankelisessa kirkossa. Hän on saanut kritiikkiä esitettyään raamatullisen luomisopin opettamista biologian oppitunneilla evoluutioteorian tapaan. Hän ei näe ristiriitaa luomisuskon ja evoluutioteorian välillä.German Scientists Concerned About Rise in Creationist Belief == Lähteet == Luokka:Saksalaiset poliitikot Luokka:Vuonna 1959 syntyneet Luokka:Elävät henkilöt
Kilpailukyky

Kilpailukyky merkitsee toimijan, yleensä yrityksen, toimialan tai kansantalouden, kykyä selviytyä taloudellisen kilpailun olosuhteissa. Kilpailukykyä voidaan arvioida esimerkiksi hinnan, markkinoinnin tai tietotaidon perusteella. Se voidaan lisäksi mitata erikseen kotimaisilla ja kansainvälisillä markkinoilla. Haidar, J.I., 2012. "Impact of Business Regulatory Reforms on Economic Growth," Journal of the Japanese and International Economies, Elsevier, vol. 26(3), pages 285–307, September == Kansainvälinen kilpailukyky == Valtioiden kilpailukykyä vertailee mm. sveitsiläinen kauppakorkea­koulu IMD. Sen mukaan Suomi on maailman 15:nneksi kilpailukykyisin valtio vuonna 2024. ==Katso myös== *Globalisaatio *Kilpailuvaltio *Verokilpailu *Devalvaatio *Tekniikka *Kilpailukykysopimus == Lähteet == == Aiheesta muualla == * Valtion kilpailukykyä ei ole olemassa. Tommi Uschanovin kirjoitus Helsingin Sanomissa 13.1.2013. * Luokka:Liiketalous Luokka:Kansainvälinen talous Luokka:Markkinointi
Neuropsykiatria

Neuropsykiatria on useimmiten psykiatrian tai neurologian suppea erikoisala. Neuropsykiatria on saavuttanut Saksassa itsenäisen asemanRisto Vataja ja Jyrki Korkeila: Mitä on neuropsykiatria? Lääketieteellinen Aikakauskirja Duodecim 2007;123(10):1199–1200, mutta sielläkään ei ole mahdollisuutta hankkia neuropsykiatrin tutkintoa. Torben Brückner 13.12.2006: Welche Facharztrichtungen gibt es? https://www.thieme.de/viamedici/arzt-im-beruf- weiterbildungs-coach-fachaerzte-1571/a/welche-facharztrichtungen-gibt- es-4563.htm Yhdysvalloissa voi opiskella neuropsykiatriksi, jos on valmistunut ensin neurologiksi tai psykiatriksi.Neuropsychiatry: the Interface Area of Psychiatry and Neurology http://www.pni.org/neuropsychiatry/ Neuropsykiatrian määritelmästä ei vallitse täyttä yksimielisyyttä. Erään määritelmän mukaan neuropsykiatria tutkii psyykkisiä tai kognitiivisia oireita aiheuttavia aivosairauksia.Risto Vataja ja Jyrki Korkeila: Mitä on Neuropsykiatria. Lääketieteellinen Aikakauskirja Duodecim 2007;123:1199–1200. http://www.terveyskirjasto.fi/xmedia/duo/duo96485.pdf Tämä määritelmä on sikäli huono, että se ei erottele neuropsykiatriaa muusta psykiatriasta, sillä myös psykiatria tutkii psyykkisiä tai kognitiivisia oireita aiheuttavia aivosairauksia. Toisen määritelmän mukaan neuropsykiatria tutkii ”poikkeavan käytöksen” neurologisia eli aivoelimellisiä syitä.Neurologi Mikael Ojalan haastattelu. Aamu-tv:n Aamutohtori 11.1.2012. Yleisradio. http://areena.yle.fi/video/1326268053451 Osa neuropsykiatreista on erikoistunut synnynnäisten neurologisten poikkeavuuksien kuten ADHD:n ja Aspergerin, Kannerin sekä Touretten oireyhtymän diagnosointiin ja hoitoon. Näyttöön perustuvia hoitoja on luotettavien tutkimusten puuttuessa neuropsykiatriassa toistaiseksi käytettävissä vain harvoin. Väestötutkimuksissa on havaittu, että runsas antibioottien käyttö elämän alkuvaiheessa lisää neuropsykiatristen häiriöiden riskiä. Ilmiö saattaa selittyä sillä, että antibioottien käyttö muuttaa suoliston bakteerikantaa, lisää immuunipuolustukseen osallistuvien sytokiinien pitoisuuksia aivoissa ja muuttaa veri-aivoesteen toimintaa.Mikko Puttonen HS 10.4.2017: Varhaiset antibioottikuurit voivat muuttaa pysyvästi aivoja ja käytöstä http://www.hs.fi/tiede/art-2000005165069.html == Katso myös == * Neurodiversiteetti * Neuropsykologia * Tarkkaavaisuus- ja ylivilkkaushäiriö * Aspergerin oireyhtymä * Autismi * Touretten oireyhtymä * Tic-liike == Lähteet == == Aiheesta muualla == * Terveyskirjasto: Risto Vataja, Jyrki Kork eila: Mitä on neuropsykiatria?, Duodecim 2007;123:1199–1200 (pdf) Luokka:Neuropsykologia
Téa Obreht

Téa Obreht oik. Bajraktarevic (s. 30. syyskuuta 1985 Belgrad, Jugoslavia) on slovenialais-bosnialaista syntyperää oleva yhdysvaltalainen kirjailija. Obrehtin esikoisromaani Tiikerin vaimo (The Tiger's Wife, 2011) sai Orange- palkinnon 2011. Obrehtin novelleja on ilmestynyt useissa lehdissä ja antologiassa The Best American Short Stories., Jukka Petäjä, Balkanin magia lumosi amerikkalaiset, Helsingin Sanomat 15.1.2012 sivu C 2 Obreht lähti Belgradista 1992 taloustieteilijä-äitinsä kanssa pakoon Jugoslavian hajoamissotaa. Hän asui vuosia Kyproksessa, jossa kävi englanninkielistä koulua, muutti sen jälkeen Kairoon, josta Yhdysvaltoihin, ensin Atlantaan, sitten Palo Altoon. Obreht on suorittanut perustutkinnon Kalifornian yliopistossa ja sen jälkeen valmistunut Cornellin yliopistosta Ithacasta, jossa hän asuu. Hän otti käyttöön äidinpuoleisen sukunimen äidinisänsä toivomuksesta. == Suomennettu romaani == * == Lähteet == == Aiheesta muualla == * Téa Obrehtin sivusto. Luokka:Vuonna 1985 syntyneet Luokka:Elävät henkilöt Luokka:Yhdysvaltalaiset kirjailijat
Le Figaroscope

Le Figaroscope on ranskalaisen Le Figaro -lehden kerran viikossa ilmestyvä liite. Se on kulttuurin ja gastronomian ajankohtaislehti, jossa esitellään kiinnostavia ravintoloita, muita kulttuureja, tulevia tapahtumia ja elokuvia. Luokka:Ranskalaiset lehdet
Henrik Ehrnrooth (sijoittaja)

Henrik Göran Casimir Ehrnrooth (s. 7. heinäkuuta 1954 Helsinki) on suomalainen liikemies ja yritysjohtaja. Hän on valmistunut maatalous- ja metsätieteiden kandidaatiksi Helsingin yliopiston maatalous-metsätieteellisestä tiedekunnasta vuonna 1981 ja diplomiekonomiksi Svenska handelshögskolanista Helsingistä samana vuonna. Henrik Ehrnrooth on vuorineuvos Casimir Ehrnroothin poika. Äitinsä puolelta hän kuuluu Reenpään sukuun. __NOTOC__ ==Yritystoiminta== Ehrnrooth on muun muassa Pöyryn (vuodesta 2003 lähtien), Caverionin (vuodesta 2013 lähtien) ja Otava-konsernin (vuodesta 2014) hallituksen puheenjohtaja. Vuosina 2009–2014 hän oli YIT:n hallituksen puheenjohtaja. Henrik Ehrnrooth sekä hänen veljensä Georg ja Carl-Gustaf Ehrnrooth käyttävät määräysvaltaa sijoitusyhtiöissä, jotka ovat muun muassa Pöyryn, YIT:n ja Caverionin suurimmat osakkeenomistajat. == Katso myös == *Ehrnrooth == Lähteet == ==Aiheesta muualla== * Luokka:Suomalaiset elinkeinoelämän vaikuttajat Luokka:Suomalaiset aateliset Luokka:Vuonna 1954 syntyneet Luokka:Elävät henkilöt
Variaatiolaskenta

Variaatiolaskenta on matemaattisen analyysin ala, joka käsittelee tiettyihin integraaleihin liittyviä ääriarvotehtäviä. Variaatiolaskenta on matemaattisen optimoinnin teoria: siinä etsitään reaaliarvoisen funktion minimi- ja maksimipisteitä. Klassisessa variaatiolaskennassa käsiteltävät ongelmat ovat yleensä peräisin fysiikasta tai geometriasta, kun taas moderni teoria saa innoituksensa esimerkiksi taloustieteistä, tietotekniikasta, kemiasta, tai biologiasta. == Katso myös == *Brakistokroni == Aiheesta muualla == *Petri Juutinen: Variaatiolaskenta, Jyväskylän yliopisto, Matematiikan ja tilastotieteen laitos (pdf) *Ulla Pursiheimo: Variaatiolaskenta, Matematiikan laitos, Turun yliopisto (pdf) Luokka:Integraalilaskenta Luokka:Seulonnan keskeiset artikkelit
Nana (albumi)

Nana on Edward Vesalan johtaman Edward Vesala Trion albumi vuodelta 1970. Rumpali Vesalan lisäksi levyllä soittavat saksofonisti Juhani Aaltonen sekä norjalainen basisti Arild Andersen. Levy on ensimmäisiä suomalaisia free jazz- levytyksiä. ==Kappaleet== == Kokoonpano == * Edward Vesala – rummut * Juhani Aaltonen – tenorisaksofoni ja sopraanosaksofoni * Arild Andersen – basso ;Tuotanto * Jorma Vuorinen – äänittäjä * Kimmo Laaksonen – äänittäjä * Juho Nyhtänköljä – kansikuva * Jarmo Sermilä – esittelyteksti == Aiheesta muualla == * Albumi kuunneltavissa Youtubessa * Nana discogs.com -sivustolla Luokka:Suomalaiset jazzalbumit Luokka:Vuoden 1970 esikoisalbumit
Jorge Andrés Boero

Jorge Andrés Martínez Boero (3. heinäkuuta 1973 – 1. tammikuuta 2012) oli argentiinalainen moottoripyöräilijä. Hän osallistui vuosien 2011 ja 2012 Dakar-ralleihin. Hän kuoli vuoden 2012 Dakar-rallin avauspäivänä rallin ensimmäisellä erikoiskokeella kaatumisessaan saamaansa sydänkohtaukseen. Hän oli 25:s Dakar-rallissa kuollut kilpailija.Dakar-rallissa kuolonuhri heti avauspäivänä == Lähteet == Luokka:Argentiinalaiset moottoriurheilijat Luokka:Moottoripyöräilijät Luokka:Moottoriurheilussa surmansa saaneet kuljettajat Luokka:Vuonna 1973 syntyneet Luokka:Vuonna 2012 kuolleet
Hammarskjöld

Hammarskjöld, Hammarskiöld, Hammarsköld voi tarkoittaa seuraavia: *Hammarskjöld, ruotsalainen aatelissuku *Hammarskjöld, ruotsalainen elokuva vuodelta 2023 ==Sukunimenä== *Bo Hammarskjöld (1891–1974), maaherra, valtiosihteeri *Carl Hammarskjöld (1838–1898), kirkollisministeri *Carl Gustaf Hammarskjöld (1865–1940), puolustusministeri *Dag Hammarskjöld (1905–1961), YK:n pääsihteeri, Nobelin rauhanpalkinnon saaja *Hjalmar Hammarskjöld (1862–1952), poliitikko ja virkamies *Hugo Hammarskjöld (1845–1837), kirkollisministeri *Knut Hammarskjöld (1921–2012), ruotsalainen diplomaatti, IATA:n pääjohtaja *Lorenzo (Lars) Hammarsköld (1785–1827), historioitsija Luokka:Sukunimet
Suomen humppamestarit 1978

Suomen humppamestarit 1978 on tanssiyhtye Topi ja Toivottomien esikoisalbumi vuodelta 1978. ==Kappaleet== # # # # # # ===B-puoli=== # # # # # # Luokka:Vuoden 1978 esikoisalbumit Luokka:Topin ja Toivottomien albumit
Se on pienestä kiinni

Se on pienestä kiinni on suomalaisen Topi ja Toivottomien studio-albumi vuodelta 1984. == Kappaleet == # Ei elämässä käy niinkuin haaveillaan # Hippulat vinkuu # Kaksi sointua # Kotikylän tyttö # Lavalauantai # Olit nuoruus ja elämä mulle # Onnenpyörä # Se on pienestä kiinni # Taas kukkivat omenapuut # Tahtoisin antaa enemmän # Troikka # Villit ruusut Luokka:Vuoden 1984 albumit Luokka:Topin ja Toivottomien albumit
Duunarin humppa – Kootut levytykset 1980–1981

Duunarin humppa - Kootut levytykset 1980–1981 on suomalaisen Topin ja Toivottomien kokoelma-albumi vuodelta 2012. == Kappaleet == # Duunarin humppa # Täysihoitoon # Ensi kerran # Yksinäisen tie # Unelma # Kultalankaa # On hetki # Tikkalikka # Ei onni suosi pettäjää # Mä luulen vain # Mun on niin hyvä näin # Valhehuulet # Oot tyttö mun # Nainen # Kerran saapui ilta # Viimeinen erakko # Mikä mikä svengaa # Usko mua # Muistoja Oulujoelta # Muistoja takkavalkealla # Kierrän kehää # Oma kulta # Karjalan helmi # Menneitä muistellen # Kuivia kyyneleitä # Muistot liittyy iltaan eiliseen Luokka:Vuoden 2012 kokoelma-albumit Luokka:Topin ja Toivottomien albumit
Wilhelm Lefeldt

Wilhelm Lefeldt (19. tai 29. toukokuuta 1836 – 21. tai 23. toukokuuta 191329\. Mai 1836 - 21. Mai 1913 nach Männer um Martiny (1936) ja Wissenschaftliche Berichte des XI. Milchwirtschaftlichen Weltkongresses, Band 4 (1937), 19. Mai 1836 - 23. Mai 1913 ilmoittaa Zentrifugal Separatoren (1959)) oli insinööri, keksijä ja koneenrakentaja. Lefeldt keksi ja rakensi vuonna 1876 Schöningenissä maitolingon, koneen, jota myöhemmin kutsuttiin separaattoriksi. Lefeldtin kone erotti automaattisesti kerman maidosta ja jäljelle jäi kuorittua maitoa (kurria). Kone oli myös ensimmäinen käyttökelpoinen sentrifugi ja johti huomattavasti lyhyempään voin valmistusaikaan ja tuotannon kasvuun ja mahdollisti siten teollisen tuotannon. Aikaisemmin voin valmistus maidosta lähtien sisälsi kerman erottamisen (hapattamalla), kirnuamisen ja suolaamisen kestäen noin 10 päivää, jona aikana kerma saattoi mennä pahaksi. Maitosentrifugi vei Lefeldtin ja Lentschin schöningenläisen meijerikonetehtaan laajemmille maailmanmarkkinoille tutkimuksen ja teollisuuden (esimerkiksi sokerijuurikkaiden jalostus) aloilla. Myöhemmin Gustaf de Laval hyödynsi näitä kokemuksia ja kehitti separaattoria edelleen. == Lähteet == == Aiheesta muualla == * Wilhelm Lefeldt erfand die Milchzentrifuge – Artikkeli varsinaisen keksijän unohtamisesta Luokka:Saksalaiset insinöörit Luokka:Saksalaiset keksijät
Dominanttivalkoinen

Dominanttivalkoinen on ryhmä hevosen valkokirjavuuskuvioita, joista useat voivat ilmetä täysin tai lähes täysin valkoisena värityksenä. Valkoisista kimoista dominanttivalkoinen väritys poikkeaa syntymävärityksen (kimoilla värillinen) ja ihon värin perusteella (kimoilla tumma). Dominanttivalkoisen hevosen silmät ovat useimmiten ruskeat, mutta voivat olla myös siniset muiden tekijöiden johdosta. Dominanttivalkoisuustekijät sijaitsevat valkokirjavuudesta vastaavassa hevosen KIT-geenissä ja jättävät pigmenttiä vähintään silmiin, joskus myös epämääräiseksi kuvioksi selkälinjan tuntumaan. Dominanttivalkoinen on erittäin harvinainen väritys, mutta spontaanina mutaationa verrattain yleinen. Sen aiheuttajaksi on tunnistettu useita erillisiä mutaatioita, joista osa on homotsygoottina letaaleja ja osa ei. Luokka:Hevosten värit
28 ikivihreää

28 ikivihreää on kaksi LP-levyä sisältävä Olavi Virran kokoelmalevy vuodelta 1988. Se on jatkoa aikaisemmin ilmestyneille Sinitaivas − 32 tunnetuinta- ja Vihreät niityt − 32 unohtumatonta -kokoelmille. Tähän kokoelmaan sisältyvät mm. Virran viimeisiksi levytyksiksi jääneet tangot Nyt soita balalaikka ja Sateinen ilta vuodelta 1966. ==Kappaleet== ===Levy 1=== * Öiset kitarat * Assuncion * Illalla, illalla * Hymyn suot kelle vain * Tummansininen sävel * Sininen tango * Mua älä hylkää * Muisto * Yksinäisyys * Haavekuva * Mustalaistango * Kuinka saatoitkaan? * Moody River * Meren kuisketta ===Levy 2=== * Nyt soita balalaikka * Syysillan muistoja * Syvä meri * Poskivalssi * Muistojeni tango * Sateenkaaren tuolla puolen * Hymy, kukka ja rakkaus * Sateinen ilta * Tulethan * Yön kulkija * Tom Dooley * Victoria Regia * Tiikerihai * Pullover Luokka:Vuoden 1988 kokoelma-albumit Luokka:Olavi Virran albumit
Kierrän kehää

Kierrän kehää on tanssiyhtye Topin ja Toivottomien studioalbumi vuodelta 1981. == Kappaleet == ===A-puoli=== # # # # # # ===B-puoli=== # # # # # # Luokka:Vuoden 1981 albumit Luokka:Topin ja Toivottomien albumit
Jussi-palkinnot 2012

Jussi-gaala 2012 järjestettiin 29. tammikuuta 2012 Helsingin Kaapelitehtaalla. Tilaisuudessa jaettiin Jussi-palkinnot vuoden 2011 parhaille elokuville. Eniten palkintoja keräsi Aki Kaurismäen elokuva Le Havre kuudessa eri sarjassa. Tilaisuuden juonsi Lorenz Backman. Parhaan ohjaajan palkinnon jakoi Jussi Vatanen ja parhaan elokuvan Nicke Lignell.http://www.nelonen.fi/ohjelmat/jussi-gaala-2012/uutinen/he- jakavat-t%C3%A4m%C3%A4n-vuoden-jussi-gaalan-palkinnot Palkintojen jakajat Tilaisuus televisioitiin suorana Nelosella ja se keräsi 452 000 katsojaa.Finnapanel: TV-mittaritutkimuksen tuloksia Viikko 4/2012: Nelonen == Voittajat ja ehdokkaat == Voittaja Elokuva Muut ehdokkaat Paras elokuva Aki Kaurismäki (tuottaja) Le Havre * Hiljaisuus (Joonas Berghall, Alf Hemming ja Petri Rossi) * Hyvä poika (Misha Jaari, Mark Lwoff ja Elli Toivoniemi) Paras ohjaus Aki Kaurismäki Le Havre * Hyvä poika – Zaida Bergroth * Varasto – Taru Mäkelä Paras miespääosa Joonas Saartamo Hiljaisuus * Hyvä poika – Samuli Niittymäki * Kotirauha – Samuli Edelmann Paras naispääosa Elina Knihtilä Hyvä poika * Missä kuljimme kerran – Jessica Grabowsky * Syvälle salattu – Krista Kosonen Paras miessivuosa Ilkka Heiskanen Hiljaisuus * Le Havre – Jean-Pierre Darroussin * Pussikaljaelokuva – Ylermi Rajamaa Paras naissivuosa Elina Salo Le Havre * Hyvä poika – Anna Paavilainen * Varasto – Hannele Lauri Paras käsikirjoitus Aki Kaurismäki Le Havre * Hiljaisuus – Esko Salervo * Hyvä poika – Zaida Bergroth ja Jan Forsström Paras kuvaus Timo Salminen Le Havre * Hella W – Peter Flinckenberg * Likainen pommi – Hena Blomberg Paras musiikki Timo Hietala Hiljaisuus * Herra Heinämäki ja Leijonatuuliviiri – Timo Kahilainen ja Janne Louhivuori * Matka Edeniin – Pascal Gaigne Paras äänisuunnittelu Olli Huhtanen ja Pietari Koskinen Hiljaisuus * Hyvä poika – Micke Nyström * Likainen pommi – Pasi Peni Paras leikkaus Timo Linnasalo Le Havre * Likainen pommi – Iikka Hesse * Pussikaljaelokuva – Harri Ylönen Paras lavastus Kari Kankaanpää Hella W * Hiljaisuus – Tiina Tuovinen ja Jukka Uusitalo * Le Havre – Wouter Zoon Paras puvustus Anu Pirilä Hella W * Iris – Riitta Peteri * Le Havre – Fred Cambier Paras dokumenttielokuva Mia Halme Ikuisesti sinun * Salla - Selling the Silence – Markku Tuurna * Tuntematon emäntä – Elina Kivihalme Betoni-Jussi elämäntyöstä Elina Salo Yleisön suosikkielokuvana palkittiin Varasto. === Ehdokkuudet ja palkinnot elokuvittain === Elokuva Ehdokkuudet Voitot Le Havre 9 6 Hiljaisuus 7 4 Hella W 3 2 Hyvä poika 7 1 Ikuisesti sinun 1 1 Likainen pommi 3 0 Pussikaljaelokuva 2 0 Varasto 2 0 Herra Heinämäki ja Leijonatuuliviiri 1 0 Iris 1 0 Kotirauha 1 0 Matka Edeniin 1 0 Missä kuljimme kerran 1 0 Salla - Selling the Silence 1 0 Syvälle salattu 1 0 Tuntematon emäntä 1 0 == Lähteet == ==Aiheesta muualla== * Jussi-gaala 2012 Nelosen sivuilla 2012 Luokka:2012
Give Me All Your Luvin’

"Give Me All Your Luvin’" on yhdysvaltalaisen popartistin Madonnan kappale hänen kahdenneltatoista studioalbumiltaan MDNA. Kappale julkaistiin albumin avaussinglenä 3. helmikuuta 2012. Kappaleella vierailevat artistit Nicki Minaj ja M.I.A.. "Give Me All Your Luvin’" on Madonnan ensimmäinen singlejulkaisu Live Nationin ja Interscope Recordsin alaisuudessa. Kappale vuosi internetiin demoversiona 8. marraskuuta 2011 nimellä "Give Me All Your Love". "Give Me All Your Luvin’" -kappaleen ovat kirjoittaneet Madonna, Nicki Minaj ja M.I.A. Tuotannosta vastaavat Madonna ja Martin Solveig. Kappale sai ensiesityksensä Super Bowlin väliaikashow'ssa sunnuntaina 5.2. == Julkaisu == Kappaleen demo vuosi internetiin 8. marraskuuta 2011. Kuukausi tämän jälkeen espanjalainen 31-vuotias mies pidätettiin epäiltynä kappaleen vuotamisesta. 29\. tammikuuta 2012 Interscope Records tiedotti singlen julkaisupäivämääräksi 3. helmikuuta 2012. == Arvostelut == New Musical Express antoi kappaleen demoversiosta myönteistä palautetta, mutta piti sitä myös osittain kierrätyksenä Madonnan aiemmasta tuotannosta. == Musiikkivideo == Nicki Minaj ilmoitti Twitterissä 8. joulukuuta 2011 olevansa parhaillaan kuvaamassa kappaleen musiikkivideota. Musiikkivideon ohjasi MegaForce. Kappaleen musiikkivideo sai ensi-iltansa 2. helmikuuta American Idol -ohjelman yhteydessä, ja YouTubessa video julkaistiin 3. helmikuuta. Musiikkivideossa Madonna lähtee kävelylle lasten­vaunujen kanssa, kun hänen henki­vartijoinaan toimivat amerikkalaisen jalka­pallon pelaajat, ja kun Nicki ja M.I.A toimivat häntä kannustavina cheerleadereina. == Lähteet == == Aiheesta muualla == *Kappaleen musiikkivideo YouTubessa Luokka:Madonnan kappaleet Luokka:Nicki Minajin kappaleet Luokka:Vuoden 2012 kappaleet
Rohtomesikkä

Rohtomesikkä (Melilotus officinalis) on hernekasveihin kuuluva keltakukkainen ruohokasvi. Lajin alkuperäinen esiintymisalue on Euroopassa ja Aasiassa. Pohjoismaissa, myös Suomessa, laji on vakituinen tulokaskasvi, joka kasvaa usein teiden ja rautateiden lähellä. == Ulkonäkö == Rohtomesikkä voi kasvaa yksi-, kaksi- tai monivuotisena ja kasvaa 30–150 senttimetriä korkeaksi. Sen kukinto on pitkä ja kapea, runsaskukkainen terttu. Kukat ovat keltaiset, 4–7 millimetriä pitkät. Palko on kurttuinen, 3–5 mm pitkä. Ulkomuodoltaan rohtomesikkä muistuttaa valkomesikkää (Melilotus albus) ja kukkivana se muistuttaa toista keltakukkaista lajia isomesikkää (Melilotus altissimus). == Lähteet == == Aiheesta muualla == * Kasviatlas 2022: Rohtomesikän (Melilotus officinalis) levinneisyys Suomessa. * Luontoportti: Rohtomesikkä (Melilotus officinalis) * ITIS: Melilotus officinalis * United States Department of Agriculture (USDA): Melilotus officinalis * Flora of China: Melilotus officinalis * Dr. Duke's Phytochemical and Ethnobotanical Databases: Melilotus officinalis Luokka:Mesikät
Topi ja Toivottomat (vuoden 1980 albumi)

Topi ja Toivottomat on tanssiyhtye Topin ja Toivottomien studioalbumi vuodelta 1980. ==Kappaleet== ===A-puoli=== # # # # # # # ===B-puoli=== # # # # # # # Luokka:Vuoden 1980 albumit Luokka:Topin ja Toivottomien albumit
Parhaat (Topi ja Toivottomat)

Parhaat on suomalaisen Topi ja Toivottomien kokoelma-albumi vuodelta 1989. == Kappaleet == # Emmanuelle # Oli silloin toukokuu # Tikkalikka # Tätä kukkaa en hukkaa # La Paloma # Kuivia kyyneleitä # Duunarin humppa # Karjalan helmi # Ensi kerran # Kotimaani kesä # Kerran saapui ilta # Yksinäisen tie # Moody River # Oma kulta # Niittykukkaset # Kultalankaa Luokka:Vuoden 1989 kokoelma- albumit Luokka:Topin ja Toivottomien albumit
Uruguayn viinit

Uruguayn viinejä on tuotettu yli 250 vuotta. Kaupallinen viininviljely alkoi Uruguayssa kuitenkin vasta 1800-luvun jälkipuoliskolla, kaksisataa vuotta myöhemmin kuin Chilessä ja Argentiinassa. Viime vuosikymmeninä Uruguayn viinin maine ja markkinaosuus ovat tasaisesti kasvaneet maailman viinimarkkinoilla, vaikkakaan ei niin nopeasti kuin sen suuremmilla naapureilla. Uruguay oli vuonna 2008 Etelä-Amerikan neljänneksi suurin viinintuottajamaa 109 001 tonnin tuotannollaan.wine-searcher.com, Uruguayan Wine Keskeisessä roolissa Uruguayn nousussa viinimarkkinoilla on ollut Tannat, vankka, tanniininen punainen rypäle. Aivan kuten Chilellä on Carmenere ja Argentiinalla Malbec, on Tannat noussut Uruguayn "omaksi" rypäleeksi. ==Laatuluokitukset== #Vino de calidad preferente (VCP), laatuviini. Viinit pitää valmistaa Vitis vinefera -lajikkeista ja ne on myytävä 75 cl pulloissa tai pienemmissä. #Vino común (VC), pöytäviini. Se myydään yleensä Tetra Pakissa ja se on usein roseeviiniä. ==Lajikkeet== Yleisin lajike on Tannat (36 %); myös Merlot (10 %), Chardonnay (7 %), Cabernet Sauvignon (6 %), Sauvignon Blanc (6 %) ja Cabernet Franc (4 %) ovat käytössä. ==Viljelyalueet== * Canelones * Montevideo * Rivera * San Jose ==Lähteet== *
Tarhasalkoruusu

Tarhasalkoruusu eli salkoruusu (Alcea rosea) on malvakasveihin kuuluva koristekasvina viljelty, alun perin Kiinasta kotoisin oleva ruohokasvi. == Ulkonäkö == Tarhasalkoruusu kasvaa 1–3 metriä korkeaksi. Lehdet ovat kooltaan 5–15 cm ja matalasti 5–7-liuskaiset. Ne ovat kurttuiset, tylppähampaiset ja niiden tyvi on herttamainen. Tarhasalkoruusun kukinto on tähkämäinen. Kukat ovat halkaisijaltaan viidestä kymmeneen senttimetriä ja väriltään punaiset, valkoiset tai keltaiset. == Lähteet == == Aiheesta muualla == * Kasviatlas: Tarhasalkoruusu (Alcea rosea) Suomessa. * LuontoPortti: Salkoruusu (Alcea rosea) * ITIS: Alcea rosea * United States Department of Agriculture (USDA): Alcea rosea * Flora of China: Alcea rosea Luokka:Malvakasvit
Haminan Uimaseura

Haminan Uimaseura on vuonna 1909 perustettu haminalainen uintiseura. Se on kaupungin ainoa uinnin erikoisseurahttp://www.haminanuimaseura.fi/ Seuran kotisivut ja sillä on jäseniä lähes 300Haminan Uimaseuran toimintakertomus 2011, www.haminanuimaseura.fi . Seuran uimareista Fanny Lehtonen voitti Suomen-mestaruuden 100 metrin selkäuinnissa vuonna 1938. Uimaseuran puheenjohtaja on Santtu Pärssinen. == Lähteet == Luokka:Suomalaiset uintiseurat Luokka:Haminalaiset urheiluseurat Luokka:Vuonna 1909 perustetut urheiluseurat
Ajannäyttäjä

Ajannäyttäjä eli ajannäyttäjähibiskus (Hibiscus trionum) on itäisen Välimeren alueella alkuperäisenä kasvava yksivuotinen hibiskuksiin (Hibiscus) kuuluva ruohokasvi. Ajannäyttäjä kasvaa 15–60 cm korkeaksi. Sen varsi on pystykasvuinen ja harvaan tähti- ja pitkäkarvainen. Lehdet ovat syvästi 3–5-liuskaiset. Kukat kasvavat yksittäin lehtihangoissa. Ne ovat 3–5 cm leveät ja väriltään kellanvalkoiset, terälehdet ovat tyveltä tummanvioletit. == Lähteet == == Aiheesta muualla == * Suomen Lajitietokeskus: Ajannäyttäjä – Hibiscus trionum * Kasviatlas 2022: Ajannäyttäjän (Hibiscus trionum) levinneisyys Suomessa. * United States Department of Agriculture (USDA): Hibiscus trionum Luokka:Hibiskukset
Grigori Frid

Grigori Samuilovitš Frid (; s. 22. syyskuuta 1915 Pietari – 22. syyskuuta 2012) oli venäläinen säveltäjä. Hän opiskeli Moskovassa Heinrich Litinskin ja Vissarion Šebalinin johdolla. Hän oli sotilaana toisessa maailmansodassa. Fridin varhainen tyyli koostuu sosialistisen realismin traditiossa sävelletystä musiikista. 1960–1970-lukujen vaihteessa hän omaksui nykyaikaisemman tyylin. Hänen merkittävimpiä teoksiaan ovat 1970-luvulla kantaesitetyt monodraamat Dnevnik Anny Frank (Anne Frankin päiväkirja) ja Pisma Van-Goga (Van Goghin kirjeet). Hän sävelsi myös lukuisissa muissa genreissä; esimerkiksi sinfonioita hänellä on kolme. Frid järjesti luentokonserttoja. Hänen maalauksiaan on esitelty näyttelyissä, ja hän julkaisi muistelmateoksia. == Lähteet == Luokka:Venäläiset säveltäjät Luokka:Venäläiset taidemaalarit Luokka:Vuonna 1915 syntyneet Luokka:Vuonna 2012 kuolleet
Searing Meadow

Searing Meadow on vuonna 1999 perustettu suomalainen yhtye, joka soittaa melodista death metallia. Yhtyeeltä on ilmestynyt yksi studioalbumi, Corroding from Inside, vuonna 2005. Sen julkaisi Rising Realm.http://www.metal- archives.com/labels/Rising_Realm/1342#label_tabs_albums == Kokoonpano == * Mika Ikonen – kitara, laulu * Ville Pekkala – kitara * Antti Hakkala – rummut * Miska Lehtivuori – basso == Diskografia == ;Studioalbumit * ;Demot * * * * ==Lähteet== == Aiheesta muualla == * * Luokka:Suomalaiset death metal -yhtyeet
Paavillinen penitentiariaatti

Paavillinen penitentiariaatti on paavin kuurian virasto, joka myöntää synninpäästöjä ja dispensaatioita eli erivapauksia toimia vastoin kanonista oikeutta. Sillä on erittäin laajat toimivaltuudet ja päätöksissään se noudattaa kanonisen oikeuden määräyksiä. Penitentiariaatti toimii 'armon lähteenä' kristityille, jotka joutuvat kamppailemaan jonkin sellaisen, usein omaantuntoon liittyvän, asian kanssa, jota he eivät saa paikallisen papin tai piispan kautta ratkaistuksi kotipuolessa. == Kirjallisuutta == * Luokka:Pyhä istuin Luokka:Rippi
Ablaze in Hatred

Ablaze In Hatred on suomalainen yhtye, joka soittaa melankolisen melodista doom metalia. Yhtye on julkaissut kaksi levyä (Deceptive Awareness 2006 ja The Quietude Plains 2009) Firebox Recordsin kautta. Kolme yhtyeen jäsenistä soittaa myös turkulaisessa death metal -yhtyeessä Searing Meadow. == Kokoonpano == * Mika Ikonen – laulu, kitara * Juhani Sanna – kitara * Miska Lehtivuori – bassokitara * Antti Hakkala – rummut == Diskografia == * * * == Aiheesta muualla == * Yhtyeen kotisivu * Luokka:Suomalaiset death metal -yhtyeet Luokka:Suomalaiset doom metal -yhtyeet
Timur Ibrohimov

Timur Ibrohimov (s. 15. tammikuuta 1975 Urganch) on uzbekistanilainen nyrkkeilijä. == Ura == Ibrohimov kilpaili 1990-luvulla amatöörinä ja osallistui muun muassa Atlantan olympialaisiin 1996, joissa hän pääsi raskaassa keskisarjassa toiselle kierrokselle saakka. Hän toimi kyseisten kisojen avajaisissa Uzbekistanin lipunkantajana. Ibrohimov otteli ensimmäistä kertaa ammattilaisena vuonna 2000. Hän voitti vuonna 2010 Pohjois-Amerikan nyrkkeilyliiton mestaruuden raskaassa sarjassa voitettuaan Oliver McCallin tuomarien päätöksellä. Ibrohimov on sijoitettu maailman 45. parhaaksi raskaansarjan nyrkkeilijäksi. == Lähteet == Luokka:Uzbekistanilaiset nyrkkeilijät Luokka:Vuonna 1975 syntyneet Luokka:Elävät henkilöt
Joyce Barkhouse

Joyce Carman Barkhouse CM ONS (o.s. Killam; 3. toukokuuta 1913 Woodville, Nova Scotia – 2. helmikuuta 2012 Bridgewater, Nova ScotiaWinnipeg Free Press: Canadian children's writer Joyce Barkhouse, author of 'Pit Pony,' dies at age 98) oli kanadalainen lastenkirjailija, joka tuli tunnetuksi lähinnä historiallisesta fiktiostaan. Hän on koulutukseltaan opettaja. Hän oli vuodesta 1942 naimisissa Milton Joseph Barkhousen (k. 1968) kanssa, ja parille syntyi kaksi lasta: Murray Roy ja Janet Louise. Barkhouse sai opettajanlisenssinsä vuonna 1932 ja aloitti kirjoittamisen samoihin aikoihin. Hän kuitenkin julkaisi ensimmäisen romaaninsa (George Dawson: The Little Giant) vasta vuonna 1974. Hänen romaanistaan Pit Ponysta (1989) on tehty televisioelokuva (Kaivoksen lapset) vuonna 1997 sekä televisiosarja Pit Pony vuonna 1999. Vuonna 2007 Barkhouse otettiin Nova Scotian ritarikuntaan, ja vuonna hänestä tehtiin 2008 Kanadan ritarikunnan jäsen. Hän oli The Writers' Union of Canadan ja The Writers' Federation of Nova Scotian elinikäinen kunniajäsen. == Lähteet == Luokka:Kanadalaiset lasten- ja nuortenkirjailijat Luokka:Vuonna 1913 syntyneet Luokka:Vuonna 2012 kuolleet
Kelta-aulio

Kelta-aulio (Abutilon theophrasti) on Kaakkois-Euroopassa ja Aasiassa alkuperäisenä kasvava yksivuotinen malvakasvi. Kelta-aulio kasvaa 50–100 senttimetriä korkeaksi. Sen varsi on pystykasvuinen, hapsi- ja tähtikarvainen. Lehdet ovat muodoltaan herttamaiset, kooltaan 8–15 cm. Ne ovat pitkäruotiset, samettikarvaiset ja laidaltaan hampaiset. Kelta-aulion kukat kasvavat pitkäperäisinä lehtihangoissa. Ne ovat 1–2 cm leveät ja väriltään keltaiset. Verhiö on karvainen. Pohjoismaissa ja Suomessa kelta-aulio on harvinainen satunnaistulokaskasvi. == Lähteet == == Aiheesta muualla == * Kasviatlas 2022: Kelta-aulion (Abutilon theophrasti) levinneisyys Suomessa. * ITIS: Abutilon theophrasti * United States Department of Agriculture (USDA): Abutilon theophrasti * Flora of China: Abutilon theophrasti Luokka:Malvakasvit
Johann Carl Fuhlrott

Johann Carl Fuhlrott (31. joulukuuta 1803 Leinefelde, Saksa – 17. lokakuuta 1877 Elberfeld, nyk. Wuppertal) oli saksalainen luonnontieteilijä. Hän tajusi Neanderthalista luolasta kalkkikiveä kaivaneiden työmiesten vuonna 1856 löytämien luiden merkityksen. Hänen maineensa perustuu siihen, että hän arvioi niiden olevan aiemmin tuntemattoman ihmislajin luita. Kaivostyöläiset olivat luulleet luiden kuuluvan karhulle, mutta Fuhlrott huomasi, että ne poikkesivat tavallisista ihmisenluista ja näytti niitä Bonnin yliopiston professorille Hermann Schaaffhausenille. He julkistivat löydön yhdessä 1857. Heidän näkemyksiään ei aluksi hyväksytty, koska ne poikkesivat Raamatusta, eikä Darwin ollut vielä julkaissut ajatuksiaan evoluutiosta. Fuhlrottia ja Schaaffhausenia pidetään nyisin paleoantropologian perustajina, ja heidän löytönsä on nimetty Homo neanderthalensis -nimellä löytöpaikan kunniaksi. == Lähteet == ==Aiheesta muualla== *Fuhlrott Museum *Neanderthal Museum Luokka:Saksalaiset antropologit Luokka:Saksalaiset paleontologit Luokka:Vuonna 1803 syntyneet Luokka:Vuonna 1877 kuolleet
Mauro Alanís

Mauro Alanís González (15. tammikuuta 1934 Ciudad Madero – 9. joulukuuta 2016) oli meksikolainen painonnostaja. Alanís voitti vuonna 1959 Pan-Amerikan kisoissa pronssia alle 60-kiloisten sarjasta ja osallistui seuraavana vuonna samassa sarjassa olympialaisiin, joissa hän sijoittui viidenneksitoista. Hän oli alle 60-kiloisissa seitsemästoista Tokion olympialaisissa 1964 ja Méxicon kisoissa 1968 viidestoista alle 67,5 kilon sarjassa. == Lähteet == Luokka:Meksikolaiset painonnostajat Luokka:Vuonna 1934 syntyneet Luokka:Vuonna 2016 kuolleet